paragraph_text: Nakon pada Bosne pod tursku vlast 1463. godine, bila su im ugrožena obiteljska imanja pa su sudjelovanjem u vojnoj obrani nastojali steći nova na području Hrvatske. Istaknuti član obitelj bio je Gašpar († 1507.), hrvatski banovac i zapovjednik grada Rmnja. Godine 1487. dobio je, zajedno s braćom Petrom i Matkom grad Vrhovine u Gackoj županiji i istoimeni grad u Bužanima u ime vjerne službe od kneza Anža Frankopana Brinjskog.